લોકસભા ચૂંટણી 2019 : વડા પ્રધાન વિરુદ્ધ નિવેદનો અને મોદીના વિવાદિત બોલ\nઆ વખતની ચૂંટણીમાં કેટલાક નેતાઓની માત્ર જીભ જ નથી દોડી પણ નેતાઓનાં અંગત જીવન અંગે એવાંએવાં નિવેદનો કરાયાં છે કે જે માત્ર વાંધાજનક જ નહોતાં પણ આની કોઈએ અપેક્ષા પણ નહોતી રાખી. 

ચૂંટણીની રેલીઓમાં લોકોની સામે પોતાના વિરોધીને નીચા દેખાડવા માટે આ નેતાઓ મર્યાદા અને નૈતિકતાની રેખાઓને પાર કરતા જોવા મળ્યા છે. 

આ જમાતમાં વડા પ્રધાન નરેન્દ્ર મોદીથી લઈને તમામ પક્ષોના મોટા રાજનેતાઓનો સામેલ થઈ ગયા છે. 

જેમજેમ લોકસભાની ચૂંટણી આગળ વધવા માંડી વિવાદાસ્પદ નિવેદનો પણ વધવાં લાગ્યાં.  

મહિલાની અસ્મિતા પર ઘા 

તાજેતરમાં જ આવું એક નિવેદન બસપાનાં સુપ્રીમો માયાવતીએ કર્યું, જેમાં તેમણે વડા પ્રધાન નરેન્દ્ર મોદી અંગે વિવાદાસ્પદ વાત કરી. 

માયાવતીએ રવિવારે કહ્યું કે ભારતીય જનતા પક્ષના લોકો મહિલાઓનું સન્માન કરતા નથી અને વડા  પ્રધાન મોદીએ રાજકીય સ્વાર્થ માટે પોતાનાં પત્નીને છોડી દીધાં છે. 

આ મામલે કૉંગ્રેસનેતા નવજોત સિંઘ સિદ્ધુ પણ  પાછળ ન રહ્યા. તેમણે જે નિવેદન કર્યું તેની ટીકા એવું કહેતા કરાઈ કે તેઓ મહિલાને ઓછી આંકે છે.

તેમણે ઇન્દોરમાં એક કાર્યક્રમ દરમિયાન કહ્યું હતું, "મોદી એવી કન્યા જેવા છે જે રોટલી ઓછી વણે અને બંગડીઓ વધુ ખણકાવે, જેથી મહોલ્લામાં લોકોને ખબર પડે કે તે કામ કરી રહી છે. આ હું આઠમી વખત પૂછી રહ્યો છું કે મોદી પોતાની માત્ર એક સિદ્ધિ મને જણાવી દે."

ભાજપે કહ્યું કે આવું નિવેદન કરી કૉંગ્રેસ એવું બતાવવા માગે છે કે આ દેશની અડધી વસતીનું પ્રતિનિધિત્વ કરનારી મહિલાઓ નબળી છે. 

ભાજપે કહ્યું, "સિદ્ધુ અને કૉગ્રેસે આ નિવેદન બદલ માફી માગવી જોઈએ."

ફાંસો ખાશે મોદી... ?

વિવાદ અહીં જ ન અટક્યો. કૉંગ્રેસના વરિષ્ઠ નેતા મલ્લિકાર્જુન ખડગેએ પણ વડા પ્રધાન નરેન્દ્ર મોદી વિરુદ્ધ વિવાદિત નિવેદન કર્યું. 

ખડગેએ રવિવારે કર્ણાટકના કુલબર્ગીની એક ચૂંટણીસભામાં કહ્યું કે જો અમને 40થી વધારે બેઠકો મળી તો શું મોદી દિલ્હીના વિજયચોક પર ફાંસો ખાઈ લેશે?

મલ્લિકાર્જુન ખડગેએ કહ્યું, "જ્યાં પણ તેઓ (મોદી) જાય છે. ત્યાં કહે છે કે કૉંગ્રેસને લોકસભામાં 40થી વધારે બેઠકો નહીં મળે. શું તમારામાંથી કોઈ આ વાત માને છે? જો કૉંગ્રેસને 40થી વધારે બેઠકો મળશે તો શું મોદી દિલ્હીના વિજયચોક પર ફાંસો ખાશે?"

કૉંગ્રેસપ્રમુખ રાહુલ ગાંધી વડા પ્રધાન મોદી પર રફાલ સોદામાં કથિત રીતે ભ્રષ્ટાચાર કરવાનો આરોપ લગાવે છે અને પોતાની તમામ રેલીમાં 'ચોકીદાર ચોર હૈ'નો નારો પોકારે છે, 

છઠ્ઠા તબક્કાની...\n\ntl;dr:
ભારતીય ચૂંટણીની મોસમમાં એવા રાજકારણીઓનો લાંબો ઇતિહાસ રહ્યો છે, જે બેફામ બોલ્યા હોય.